History of the Later Han/卷09

孝獻帝紀第九

孝獻皇帝諱協，靈帝中子也. 母王美人，為何皇后所害. 中平六年四月，少帝即位，封帝為勃海王，徙封陳留王.

九月甲戌，即皇帝位，年九歲. 遷皇太后于永安宮. 大赦天下. 改昭寧為永漢. 丙子，董卓殺皇太后何氏.

初令侍中、給事黃門侍郎員各六人. 賜公卿以下至黃門侍郎家一人為郎，以補宦官所領諸署，侍於殿上.

乙酉，以太尉劉虞為大司馬. 董卓自為太尉，加鈇鉞、虎賁. 丙戌，太中大夫楊彪為司空. 甲午，豫州牧黃琬為司徒.

遣使吊祠故太傅陳蕃、大將軍竇武等.

冬十月乙巳，葬靈思皇后.

白波賊寇河東，董卓遣其將牛輔擊之.

十一月癸酉，董卓自為相國.

十二月戊戌，司徒黃琬為太尉，司空楊彪為司徒，光祿勳荀爽為司空.

省扶風都尉，置漢安都護. 詔除光熹、昭寧、永漢三號，還複中平六年.

初平元年春正月，山東州郡起兵以討董卓. 辛亥，大赦天下. 癸酉，董卓殺弘農王.

白波賊寇東郡.

二月乙亥，太尉黃琬、司徒楊彪免. 庚辰，董卓殺城門校尉伍瓊、督軍校尉周珌. 以光祿勳趙謙為太尉，太僕王允為司徒. 丁亥，遷都長安. 董卓驅徙京師百姓悉西入關，自留屯畢圭苑. 壬辰，白虹貫日.

三月乙巳，車駕入長安，幸未央宮. 己酉，董卓焚洛陽宮廟及人家. 戊午，董卓殺太傅袁隗、太僕袁基，夷其族.

夏五月，司空荀爽薨.

六月辛醜，光祿大夫種拂為司空.

大鴻臚韓融、少府陰脩、執金吾胡母班、將作大匠吳脩、越騎校尉王瑰安集關東，後將軍袁術、河內太守王匡各執而殺之，唯韓融獲免. 董卓壞五銖錢，更鑄小錢.

冬十一月庚戌，鎮星、熒惑、太白合於尾.

是歲，有司奏，和、安、順、桓四帝無功德，不宜稱宗，又恭懷、敬隱、恭湣三皇后並非正嫡，不合稱後，皆請除尊號. 制曰：「可. 」孫堅殺荊州刺史王DE43，又殺南陽太守張咨.

二年春正月辛醜，大赦天下.

二月丁醜，董卓自為太師.

袁術遣將孫堅與董卓將胡軫戰于陽人，軫軍大敗. 董卓遂發掘洛陽諸帝陵. 夏四月，董卓入長安.

六月丙戌，地震.

秋七月，司空種拂免，光祿大夫濟南淳于嘉為司空. 太尉趙謙罷，太常馬日磾為太尉.

九月，蚩尤旗見於角、亢.

冬十月壬戌，董卓殺衛尉張溫.

十一月，青州黃巾寇太山，太山太守應劭擊破之. 黃巾轉寇勃海，公孫瓚與戰於東光，複大破之.

是歲，長沙有人死經月復活.

三年春正月丁醜，大赦天下.

袁術遣將孫堅攻劉表於襄陽，堅戰歿.

袁紹及公孫瓚戰於界橋，瓚軍大敗.

夏四月辛巳，誅董卓，夷三族. 司徒王允錄尚書事，總朝政，遣使者張種撫慰山東.

青州黃巾擊殺兗州刺史劉岱于東平. 東郡太守曹操大破黃巾于壽張，降之.

五月丁酉，大赦天下. 丁未，征西將軍皇甫嵩為車騎將軍.

董卓部曲將李C765、郭汜、樊稠、張濟等反，攻京師. 六月戊午，陷長安城，太常種拂、太僕魯旭、大鴻臚周奐、城門校尉崔烈、越騎校尉王頎並戰歿，吏民死者萬余人. 李C765等並自為將軍. 己未，大赦天下. 李C765殺司隸校尉黃琬，甲子，殺司徒王允，皆滅其族. 丙子，前將軍趙謙為司徒.

秋七月庚子，太尉馬日磾為太傅，錄尚書事.

八月，遣日磾及太僕趙岐，持節尉撫天下. 車騎將軍皇甫嵩為太尉. 司徒趙謙罷.

九月，李C765自為車騎將軍，郭汜後將軍，樊稠右將軍，張濟鎮東將軍. 濟出屯弘農. 甲申，司空淳于嘉為司徒，光祿大夫楊彪為司空，並錄尚書事.

冬十二月，太尉皇甫嵩免. 光祿大夫周忠為太尉，參錄尚書事.

四年春正月甲寅朔，日有食之. 丁卯，大赦天下.

三月，袁術殺楊州刺史陳溫，據淮南.

長安宣平城門外屋自壞.

夏五月癸酉，無雲而雷.

六月，扶風大風，雨雹. 華山崩裂. 太尉周忠免，太僕朱俊為太尉，錄尚書事. 下邳賊闕宣自稱天子. 雨水. 遣侍御史裴茂訊詔獄，原輕系.

六月辛醜，天狗西北行.

九月甲午，試儒生四十余人，上第賜位郎中，次太子舍人，下第者罷之. 詔曰：「孔子歎'學之不講'，不講則所識日忘. 今耆儒年逾六十，去離本土，營求糧資，不得專業. 結童入學，白首空歸，長委農野，永絕榮望，朕甚湣焉. 其依科罷者，聽為太子舍人. 」

冬十月，太學行禮，車駕幸永福城門，臨觀其儀，賜博士以下各有差.

辛醜，京師地震. 有星孛於天市.

司空楊彪免，太常趙溫為司空.

公孫瓚殺大司馬劉虞.

十二月辛醜，地震.

司空趙溫免，乙巳，衛尉張喜為司空.

是歲，琅邪王容薨.

興平元年春正月辛酉，大赦天下，改元興平. 甲子，帝加元服.

二月壬午，追尊諡皇妣王氏為靈懷皇后，甲申，改葬于文昭陵. 丁亥，帝耕于藉田.

三月，韓遂、馬騰與郭汜、樊稠戰于長平觀，遂、騰敗績，左中郎將劉範、前益州刺史種劭戰歿.

夏六月丙子，分涼州河西四郡為EF63州. 丁醜，地震；戊寅，又震. 乙巳晦，日有食之，帝避正殿，寢兵，不聽事五日. 大蝗.

秋七月壬子，太尉朱俊免. 戊午，太常楊彪為太尉，錄尚書事.

三輔大旱，自四月至於是月. 帝避正殿請雨，遣使者洗囚徒，原輕系. 是時谷一斛五十萬，豆麥一斛二十萬，人相食啖，白骨委積. 帝使侍御史侯汶出太倉米豆，為饑人作糜粥，經日而死者無降. 帝疑賦恤有虛，乃親於禦坐前量試作糜，乃知非實，使侍中劉艾出讓有司. 於是尚書令以上皆詣省閣謝，奏收侯汶考實. 詔曰：「未忍致汶於理，可杖五十. 」自是之後，多得全濟.

八月，馮翊羌叛，寇屬縣，郭汜、樊稠擊破之.

九月，桑複生椹，人得以食. 司徒淳於嘉罷.

冬十月，長安市門自壞. 以衛尉趙溫為司徒，錄尚書事.

十二月，分安定、扶風為新平郡.

是歲，楊州刺史劉繇與袁術將孫策戰于曲阿，繇軍敗績，孫策遂據江東. 太傅馬日磾薨于壽春.

二年春正月癸醜，大赦天下.

二月乙亥，李C765殺樊稠而與郭汜相攻.

三月丙寅，李C765脅帝幸其營，焚宮室.

夏四月甲午，立貴人伏氏為皇后. 丁酉，郭汜攻李C765，矢及御前. 是日，李C765移帝幸北塢.

大旱.

五月壬午，李C765自為大司馬.

六月庚午，張濟自陝來和C765、汜.

秋七月甲子，車駕東歸. 郭汜自為車騎將軍，楊定為後將軍，楊奉為興義將軍，董承為安集將軍，並侍送乘輿. 張濟為票騎將軍，還屯陝.

八月甲辰，幸新豐.

冬十月戊戌，郭汜使其將伍習夜燒所幸學舍，逼脅乘輿. 楊定、楊奉與郭汜戰，破之. 壬寅，幸華陰，露次道南. 是夜，有赤氣貫紫宮. 張濟複反，與李C765、郭汜合.

十一月庚午，李C765、郭汜等追乘輿，戰於東澗，王師敗績，殺光祿勳鄧泉、衛尉士孫瑞、廷尉宣播、大長秋苗祀、步兵校尉魏桀、侍中朱展、射聲校尉沮俊. 壬申，幸曹陽，露次田中. 楊奉、董承引白波帥胡才、李樂、韓暹及匈奴左賢王去卑，率師奉迎，與李C765等戰，破之.

十二月庚辰，車駕乃進. 李C765等複來追戰，王師大敗，殺掠宮人，少府田芬、大司農張義等皆戰歿. 進幸陝，夜度河. 乙亥，幸安邑.

是歲，袁紹遣將F4F0義與公孫瓚戰于鮑丘，瓚軍大敗.

建安元年春正月癸酉，郊祀上帝于安邑，大赦天下，改元建安.

二月，韓暹攻衛將軍董承.

夏六月乙未，幸聞喜.

秋七月甲子，車駕至洛陽，幸故中常侍趙忠宅. 丁醜，郊祀上帝，大赦天下. 己卯，謁太廟.

八月辛醜，幸南宮楊安殿. 癸卯，安國將軍張楊為大司馬，韓暹為大將軍，楊奉為車騎將軍. 是時，宮室燒盡，百官披荊棘，依牆壁間. 州郡各擁強兵，而委輸不至，群僚饑乏，尚書郎以下自出采穭，或饑死牆壁間，或為兵士所殺. 辛亥，鎮東將軍曹操自領司隸校尉，錄尚書事. 曹操殺侍中台崇、尚書馮碩等. 封衛將軍董承為輔國將軍，伏完等十三人為列侯，贈沮俊為弘農太守. 庚申，遷都許. 己巳，幸曹操營.

九月，太尉楊彪、司空張喜罷.

冬十一月丙戌，曹操自為司空，行車騎將軍事，百官總己以聽.

二年春，袁術自稱天子. 三月，袁紹自為大將軍.

夏五月，蝗.

秋九月，漢水溢.

是歲饑，江淮間民相食. 袁術殺陳王寵. 孫策遣使奉貢.

三年夏四月，遣謁者裴茂率中郎將段煨討李C765，夷三族.

呂布叛.

冬十一月，盜殺大司馬張楊.

十二月癸酉，曹操擊呂布於徐州，斬之.

四年春三月，袁紹攻公孫瓚于易京，獲之.

衛將軍董承為車騎將軍.

夏六月，袁術死.

是歲，初置尚書左右僕射. 武陵女子死十四日復活.

五年春正月，車騎將軍董承、偏將軍王服、越騎校尉種輯受密詔誅曹操，事泄. 壬午，曹操殺董承等，夷三族.

秋七月，立皇子馮為南陽王. 壬午，南陽王馮薨.

九月庚午朔，日有食之. 詔三公舉至孝二人，九卿、校尉、郡國守、相各一人. 皆上封事，靡有所諱.

曹操與袁紹戰於官度，紹敗走.

冬十月辛亥，有星孛于大樑.

東海王祗薨.

是歲，孫策死，弟權襲其餘業.

六年春二月丁卯朔，日有食之.

七年夏五月庚戌，袁紹薨.

于B17D國獻馴象.

是歲，越巂男子化為女子.

八年冬十月己巳，公卿初迎冬於北郊，總章始複務八佾舞.

初置司直官，督中都官.

九年秋八月戊寅，曹操大破袁尚，平冀州，自領冀州牧.

冬十月，有星孛于東井.

十二月，賜三公已下金、帛，各有差. 自是三年一賜，以為常制.

十年春正月，曹操破袁譚於青州，斬之.

夏四月，墨山賊張燕率眾降.

秋九月，賜百官尤貧者金、帛，各有差.

十一年春正月，有星孛於北斗.

三月，曹操破高F8B5於並州，獲之.

秋七月，武威太守張猛殺雍州刺史邯鄲商.

是歲，立故琅邪王容子熙為琅邪王. 齊、北海、阜陵、下邳、常山、甘陵、濟北、平原八國皆除.

十二年秋八月，曹操大破烏桓于柳城，斬其蹋頓.

冬十月辛卯，有星孛於鶉尾. 乙巳，黃巾賊殺濟南王贇.

十一月，遼東太守公孫康殺袁尚、袁熙.

十三年春正月，司徒趙溫免.

夏六月，罷三公官，置丞相、御史大夫. 癸巳，曹操自為丞相.

秋七月，曹操南征劉表.

八月丁未，光祿勳郗慮為御史大夫. 壬子，曹操殺太中大夫孔融，夷其族.

是月，劉表卒，少子琮立，琮以荊州降操.

冬十月癸未朔，日有食之.

曹操以舟師伐孫權，權將周瑜敗之于烏林、赤壁.

十四年冬十月，荊州地震.

十五年春二月乙巳朔，日有食之.

十六年秋九月庚戌，曹操與韓遂、馬超戰于渭南，遂等大敗，關西平.

是歲，趙王赦薨.

十七年夏五月癸未，誅衛尉馬騰，夷三族.

六月庚寅晦，日有食之.

秋七月，洧水、潁水溢. 螟.

八月，馬超破涼州，殺刺史韋康.

九月庚戌，立皇子熙為濟陰王，懿為山陽王，B223為濟北王，敦為東海王.

冬十二月，星孛于五諸侯.

十八年春正月庚寅，複《禹貢》九州.

夏五月丙申，曹操自立為魏公，加九錫.

大雨水.

徙趙王珪為博陵王.

是歲，歲星、鎮星、熒惑俱入太微. 彭城王和薨.

十九年夏四月，旱.

五月，雨水.

劉備破劉璋，據益州.

冬十月，曹操遣將夏侯淵討宋建於BB7A罕，獲之.

十一月丁卯，曹操殺皇后伏氏，滅其族及二皇子.

二十年春正月甲子，立貴人曹氏為皇后. 賜天下男子爵，人一級，孝悌、力田二級. 賜諸王侯公卿以下穀，各有差.

秋七月，曹操破漢中，張魯降.

二十一年夏四月甲午，曹操自進號魏王.

五月己亥朔，日有食之.

秋七月，匈奴南單于來朝.

是歲，曹操殺琅邪王熙，國除.

二十二年夏六月，丞相軍師華歆為御史大夫.

冬，有星孛于東北.

是歲大疫.

二十三年春正月甲子，少府耿紀、丞相司直韋晃起兵誅曹操，不克，夷三族.

三月，有星孛於東方.

二十四年春二月壬子晦，日有食之.

夏五月，劉備取漢中.

秋七月庚子，劉備自稱漢中王.

八月，漢水溢.

冬十一月，孫權取荊州.

二十五年春正月庚子，魏王曹操薨. 子丕襲位.

二月丁未朔，日有食之.

三月，改元延康.

冬十月乙卯，皇帝遜位，魏王丕稱天子. 奉帝為山陽公，邑一萬戶，位在諸侯王上，奏事不稱臣，受詔不拜，以天子車服郊祀天地，宗廟、祖、臘皆如漢制，都山陽之濁鹿城. 四皇子封王者，皆降為列侯.

明年，劉備稱帝于蜀，孫權亦自王于吳，於是天下遂三分矣.

魏青龍二年三月庚寅，山陽公薨. 自遜位至薨，十有四年，年五十四，諡孝獻皇帝. 八月壬申，以漢天子禮儀葬于禪陵，置園邑令丞.

太子早卒，孫康立五十一年，晉太康六年薨. 子瑾立四年，太康十年薨. 子秋立二十年，永嘉中為胡賊所殺，國除.

論曰：傳稱鼎之為器，雖小而重，故神之所寶，不可奪移. 至令負而趨者，此亦窮運之歸乎！天厭漢德久矣，山陽其何誅焉！

贊曰：獻生不辰，身播國屯. 終我四百，永作虞賓.